Hi ha cases boniques. Hi ha cases agradables i acollidores. Hi ha cases decorades amb bon gust. Hi ha cases lluminoses. Hi ha cases ben aclimatades. Hi ha cases plenes de detalls. Hi ha cases amb els espais ben distribuïts i aprofitats. Hi ha cases amb finestres que donen a paisatges bells.
I hi ha Can Pau: que ho té tot!
Can Pau és la casa d'on no voldries marxar mai.
Hi ha un dormitori que és una suite, n'hi ha un altre que és com una cabana, hi ha un racó amb llar de foc, un menjador senyorial, una cuina entranyable, grans finestrals, molt de silenci, un pati preciós per fer el cafè sota una parra, una decoració sorprenent i, tanmateix, harmoniosa.
El tracte: immillorable. I el poble un petit i tranquil·líssim tros de món.